L’Ajuntament de Burjassot millora l’enllumenat del camp de futbol del Poliesportiu
2025-07-24

L’Ajuntament de Burjassot realitzarà noves millores en el Poliesportiu Municipal. En aquesta ocasió, el Consistori iniciarà en breu la Fase 1 de canvi de lluminàries en el camp de futbol.

En aquesta primera fase, tal com han indicat els tècnics municipals, es procedirà al canvi de les lluminàries existents per lluminàries LED, les quals donaran major visibilitat per als entrenaments i l’ús escolar i recreatiu que es fa d’aquesta instal·lació. Aquest canvi es realitzarà en les mateixes torres de llum amb què compta el camp de futbol. Aquesta millora estarà acabada a la fi d’any.

Així mateix, després d’aquesta primera actuació, està previst que es realitze una segona fase de remodelació de l’enllumenat del camp en la qual s’instal·laran també nous punts d’enllumenat.

Aquestes millores aportaran un canvi important en el camp de futbol, atenent així a les necessitats dels seus usuaris i usuàries.